मेरा अभिमत है कि ‘त्रास‘ में संकलित कविताओं की भाषिक संरचना लयात्मक है। संस्कृनिष्ठ होने पर भी बोलचाल की पदावली से युक्त है। वर्णनात्मक है। बिम्ब-विधान से युक्त है। सार्थक विशेषणों का प्रयोग किया गया है। वाक्य अधूरे नहीं पूरे हैं। कविताओं को ध्यान से पढ़ा जाए तो विजेन्द्र का रंग-बोध अनायास उजागर होने लगता है। यथा-“वे सारे पंख/अब धुँधलाने लगे है।/हलके बादामी और दूघाभ शुभ्र/अनेकानेक चित्रालोकित पंख/जिनके बाजुओं पर/कासनी और सीपिया गहरी/धारियाँ/कुहरिल पाश की तरह/अन्दर ही अन्दर पिघल चुकी हैं” (वह विषाद उड़ान,त्रास पृ०68)